TV 2 Play hæver priserne igen

TV 2 Play har udmeldt, at priserne igen hæves på flere abonnementer. Dette gælder Favorit-pakken og Favorit + Sport.

Priserne på TV 2’s streamingtjenester tager endnu engang en stigning opad. Prisstigningen skyldes bla. flere sportsrettigheder. Udvalgte sportsrettigheder er nu også tilgængelige i Favorit-pakken, når TV 2 eksempelvis sender landskampe på hovedkanalen.

Prisstigning på 20 kr. per måned

Den højere pris på 20 kr. ekstra per måned, rammer Favorit-pakken (både med eller uden reklamer) samt Favorit + Sport (også med eller uden reklamer).

TV 2’s kanaler koster nu 69 kr/md per kanal. Basis-pakkerne fortsætter til den nuværende pris.

De nye priser på pakkerne ser således ud:

Favorit med reklamer – 129 kr/md. (tidligere 109 kr/md.)
Favorit uden reklamer – 159 kr/md. (tidligere 139 kr/md.)
Favorit + Sport med reklamer – 189 kr/md. (tidligere 169 kr/md.)
Favorit + Sport uden reklamer – 219 kr/md. (tidligere 199 kr/md.)

Priserne trådte i kraft den 31. maj 2022. Se priser og indhold for pakkerne her.

Gælder for nye kunder

I første omgang gælder prisstigningerne dog kun for nye kunder hos TV 2 Play, samt kunder der ønsker at skifte til en anden pakke. Eksisterende kunder går altså fri for de højere priser – indtil videre.

Læs også: Samsung Galaxy Z Flip 4 specifikationer er lækket

TV 2 Play hæver priserne igen